Lilibet Mountbatten-Windsor

Lilibet Diana Mountbatten-Windsor (gebore op 4 Junie 2021) is die dogter van Prins Harry, Hertog van Sussex, en Meghan, Hertogin van Sussex. Sy is die kleinkind van koning Charles III en die sewende in lyn van die Britse troon.

Geboorte en familie 
Mountbatten-Windsor is op 4 Junie 2021 om 11:40 PDT (19:40 UTC ) in die Santa Barbara Cottage-hospitaal in Santa Barbara, Kalifornië, gebore. Sy is vernoem na haar oumagrootjie aan vaderskant, koningin Elizabeth II, wie se bynaam Lilibet was, en ouma aan vaderskant, Diana, Prinses van Wallis. Haar bynaam is "Lili".

Mountbatten-Windsor stam vaderlik af van die Britse koninklike familie en is afkomstig van gemengde rasse.  Sy besit dubbele burgerskap van die Verenigde State en die Verenigde Koninkryk.

Titel en opvolging
Mountbatten-Windsor is die sewende aanspraakmaker op die Britse troon en die hoogste een wat buite Brittanje gebore is. As 'n agterkleinkind, eerder as 'n kleinkind, van 'n monarg was sy nie met haar geboorte geregtig op die titel "prinses" nie. Die dogter van 'n hertog is daarop geregtig om "lady" voor haar naam te gebruik, maar nes met haar broer is dit onwaarskynlik dat sy 'n titel sal gebruik, ten minste terwyl sy in Amerika woon. 

Volgens 'n patentbrief van koning George V wat in 1917 uitgereik is (en steeds van krag is), is Mountbatten-Windsor geregtig om die titel "prinses" te gebruik ná haar oupa, koning Charles III, se troonbestyging op 8 September 2022.

Verwysings

Eksterne skakels

 Hierdie artikel is vertaal uit die Engelse Wikipedia

Huis van Windsor
Geboortes in 2021
Lewende mense